Lægevagten i Farsø skal lukkes. Det er en utrolig dårligt idé, mener den lokale formand for ældresagen, Mogens Hansen. - Jeg vil føle mig meget utryg ved at skulle ud på landevejen en mørk vinteraften foreksempel, siger han. Han støttes af praktiserende læger i Farsø. Det er forkert at lukke den velfungerende vagtordning i Farsø, mener de. - Det er er en serviceforringelse og kan få alvorlige konsekvenser at mange borgere har mere end 30 minutter til en lægekonsultation udenfor normal arbejdstid, siger Carsten Grove, Praktiserende læge i Farsø. Hvis Region Nordjylland vælger at lukke lægevagten i Farsø, så vil borgerne i vesthimmerlands kommune være uden lægekonsultation udenfor normal arbejdstid. - Det er skidt, rigtig skidt, siger Mogens Hansen, formand for ældresagen i Vesthimmerland. Regionens samarbejdsudvalg behandler sagen på torsdag.

Referat:
Regionen vil lukke lægevagten i Farsø. Det skaber utryghed blandt de ældre lyder det fra den lokale formand for ældresagen. Lokale praktiserende læger støtter kritikken.